רשות המסים בישראל

מכרז פומבי מס' 8/2014 לתכנון ולבינוי של  מתקן  במעבר אלנבי ,לבידוק מכס הכולל מבנה רדיוגרפיה, מבנה לבידוק ידני ושטחי מנהלה.
 
1.	רשות המסים בישראל (להלן: "המזמין") יוצאת במכרז פומבי מס' 8/2014  לתכנון ולבינוי של מתקן במעבר אלנבי ,לבידוק מכס הכולל מבנה רדיוגרפיה, מבנה לבידוק ידני ושטחי מנהלה. 
2.	יובהר כי מערכת שיקוף תסופק ע"י צד ג' ותותקן במתקן  שיבנה ע"י המציע שיזכה במכרז דנן.  
3.	משך ההתקשרות הינו החל מחתימת ההסכם עם הספק ועד לסיום הבינוי לרבות עמידה בבדיקות הקבלה בהצלחה , קבלת הרישיונות הנדרשים וחולף שנת הבדק.
      למען הסר ספק יובהר כי המכרז והסכם ההתקשרות הינם כפופים לקיום תקציב.
4.	כתנאי להשתתפות במכרז זה על המציע לעמוד בתנאי סף כדלהלן ולצרף להצעתו את המסמכים המוכיחים את עמידתו בהם :
4.1.	המציע הינו חברה קבלנית פעילה הרשומה כחוק בפנקס רשם הקבלנים בסיווג ג-4* לפחות, לפי תקנות רישום קבלנים לעבודה הנדסה בנאיות (סיווג קבלנים רשומים), התשמ"-1988.
4.2.	בתוך חמש השנים האחרונות (2009 - 2013) השלים המציע לפחות פרויקט אחד דומה בתכולתו, היקפו ויעודו- בניית אתר עם מספר מבנים הכולל עבודות בינוי, מערכות אלקטרו מכאניות, פיתוח וסלילה בשיטת תכנון- ביצוע.  בהיקף שלא יפחת מ 17,000,000 ₪  + מע"מ כל אחד מהם. המציע יפרט פרטי  של לפחות איש קשר אחד עבורו ביצע פרויקט כאמור .  
4.3.	המציע בעל מחזור עסקי ממוצע שנתי של לפחות 28,000,000 ₪  בכל אחת מהשנים 2010  – 2012 . המציע ימציא אישור חתום בידי רו"ח, להוכחת אמיתות נתונים אלה.
5.	המציע או קבלן משנה מטעמו הינו משרד תכנון מולטי- דיציפלינארי בעל וותק של 10 שנים לפחות בתכנון פרויקטים דומים  המעסיק באופן קבוע, מתכננים בעלי ניסיון של 7 שנים לפחות, בלפחות ארבעה מתוך המקצועות הבאים: אדריכלות, מיזוג אוויר, חשמל, הנדסת בנין, מתקנים תרמיים ותברואיים, מערכות מתח נמוך מאוד, תנועה ותחבורה.
6.	המציע או קבלן משנה מטעמו הינו משרד לניהול בקרת הטיב בעל וותק של עשר שנים לפחות בעבודות ניהול, פיקוח ובקרת טיב שיעמיד לרשות מכרז זה מנהל בקרת טיב אחד בעל ניסיון של ניהול בקרת טיב בשני פרויקטים לפחות דומים בהיקפם לפרויקט נשוא מכרז זה ודובר אנגלית שוטפת כולל קריאה וכתיבה.
7.	על המציע לצרף להצעתו את המסמכים הבאים כתנאי להשתתפותו במכרז:
7.1.	מלוא האישורים עפ"י חוק עסקאות גופים ציבוריים, התשל"ו - 1976.
7.2.	אישור עדכני על רישום במרשם לגבי תאגידים מסוגו של המציע ואישור עו"ד.
7.3.	פרופיל המציע.
7.4.	שם ופרופיל המשרד התכנון.
7.5.	שם ופרופיל משרד בקרת האיכות לרבות  פרופיל מנהל בקרת טיב שיעמיד לרשות מכרז זה 
7.6.	ערבות בנקאית או ערבות של חברת ביטוח ישראלית על סך של 250,000 ₪. הערבות תהיה בתוקף עד ליום 27.11.2014 הזוכה במכרז יידרש להחליף ערבות זו בערבות ביצוע בגובה של 2,000,000 ₪.
8.	סיור המציעים יערך באתר במעבר אלנבי , בתאריך 10.4.2014  בשעה 10:00. ההשתתפות בסיור הינה חובה. מציע אשר לא ישתתף בסיור, תיפסל הצעתו על הסף. בסיור יוכלו להשתתף עד 3 נציגים מכל מציע. רשימת המשתתפים בסיור תועבר כולל מספרי תעודות הזהות   ל:tibiy@customs.mof.gov.il עד לתאריך 6.4.2014.
9.	על המציע לעמוד בכל תנאי הסף הנוספים ובמלוא הדרישות כמפורט במכרז. 
10.	את מסמכי המכרז ניתן לקבל ברשות המסים בישראל בניין ג'נרי, רח' בנק ישראל 5 ירושלים קומה 3, חדר 3536 אצל גב' לימור אפרתי טל' 02-6664042  החל מיום 31.3.2014 בימי א' עד ה' בין השעות 8:00 – 15:00 ועד ליום 22.5.2014 בשעה 15:00. 
ניתן לפנות בשאלות הבהרה בכתב עד ליום 24.4.2014  בשעה 15:00, אל מר יורם טיבי בכתובת tibiy@customs.mof.gov.il.  
11.	תנאי להשתתפות במכרז הוא תשלום סך של 1,000 ₪ שלא יוחזרו, אשר ישולמו לפקודת המזמין, חשבון מס' 0-05005-5  בכל סניף של בנק הדואר ברחבי הארץ.
12.	את ההצעות יש להכניס לתיבת המכרזים הנמצאת ברשות המסים בישראל - 
רח' בנק ישראל 5, ירושלים קומה 3 ליד חדר 3531 עד לתאריך 27.5.2014 בשעה 14:00. ההצעה תוגש באריזה חתומה וסגורה.  על גבי המעטפה יש לציין את שם המכרז ומספרו בלבד.           
הצעה שלא תימצא בתיבת המכרזים במועד האמור לא תידון.
13.	בהתאם לתקנה 17א להוראות תקנות חובת מכרזים, למכרז זה נערך אומדן שווי ההתקשרות. הנפקות הנובעת מכך מפורטת בפרק 7 למסמכי המכרז.  
14.	המזמין רשאי לא לקבל אף אחת מההצעות שיוגשו ו/או לבטל את המכרז  לרבות מטעמי תקציב.    
15.	הזוכה במכרז יידרש לחתום על הסכם במתכונת ההסכם המצורף למסמכי המכרז
16.	ניתן לעיין במסמכי המכרז באתר האינטרנט שכתובתו WWW.MR.GOV.IL   בלשונית מכרזים  משרדיים .
17.	בסתירה בין הוראות מודעה זו לבין הוראות מסמכי המכרז, מסמכי המכרז יגבר